JohanHeinsen/ENO huggingface dataset:
Aalborgs Stifts Adresseavis, 1826-06-29
Nationalforsamlingen i Epidaurus har efter Foreslag af Ainion enstemmig besluttet, at indføre en constitutionel monarkisk Regeringsform, istedetfor den hidtil bestaaende republikansk oligarkiske, og ligeledes efter Foreslag af Hr. Agamemnon, at Kongen skal være en Udlænding. Samme Forsamling siges (i Franske Blade, som ej just ere de paalideligste), at have bedet Kongen af Storbritaniens Minister i Constantinopel at underhandle for sig med Porten over følgende foreslagne Poster: 1. Jngen Tyrk maa betræde Græsk Bund eller besidde Eiendom i Grækenland. 2. Alle Fæstninger i Grækenland, som nu ere i Tyrkernes Besiddelse, skulle strax overgives til Grækenland. 3. Sultanen maa ikke befatte sig med den Græske Geistligheds indre Anliggender. 4. Grækerne skulle til Værn holde en tilstrækkelig Land= og Sømagt. 5. De skulle nyde samme Rettigheder paa alle Øer og i alle Provindser, som have grebet til Vaaben. 6. Foranførte Artikler ere uforanderlige. 7. Grækerne beholde deres eget Valg, 8, samt Møntrettighed; 9. men betale en fastsat Tribut, enten aarlig eller engang for alle. 10. En Vaabenstilstand skal bevilges. J Vægringsfald ville de anholde hos Europas Magter og Bistand. - Jmod dette (sandsynligviis dog blot i Paris opdigtede) Foreslag skal Fyrst Demetrius Ypstlanti formeligen have protesteret, som noget nedværdigende for Nationen.
Aalborgs Stifts Adresseavis, 1826-06-29
Af de tvende Græske Brødre, Zizinia i Marseille, som besørge Skibbygningen for Egyptens Pascha, er den ene formeligen sat i Kirkens Band af den Græske Geistlighed.
Aalborgs Stifts Adresseavis, 1826-06-29
Blandinger. Jfjor indclareredes i Sverrig 1706547 SkaalepundKaffe, hvoraf 1207040 i Stockholm og 418320 i Gothenborg. Heraf kan man vel omtrentlig slutte sig til Handelens comparative Betydenhed i disse og Sverrigs øvrige Stæder.
Aalborgs Stifts Adresseavis, 1826-06-29
Fra Genua meldes under 10de Dennes, at Pesten er brudt ud omborde i et Skib, kommet fra Canca (paa Øen Candia), lastet med Olie og formedelst Quarantænen anløbet Varignano, hvor det store Lazareth befinder sig. Dette Sted er afsondret beliggende i Spezzia=Bugten, 60 Sømile fra Genua, og der er ingen Fare for Smittens videre Udbredelse, saasom Sundheds-Collegiet i Genua strax har truffet de kraftigste Forholdsregler, ved nemlig at trække en Troppelinie omkring Varignano og lægge et Vagtskib udenfor Golsen for aldeles at forebygge alt Samlvem. Fire Mand ere døde omborde, andre ere befængte med Pestbylder og man længes efter den officielle Jndberetning fra den didsendte Saarlægge, som fører et Forraad af Voxdugsskjorter og Træsko med sig.
Aalborgs Stifts Adresseavis, 1826-06-29
J den Nederlandske Stad Amersfoort holdt en Mand, Hendrik Kesten, 105 Aar gammel, og hans Hustru Katharina Meischen, 102 Aar, den 27de Marts deres Guldbryllup. - De have da traadt deres Børnesko før de indlode sig med hinanden i den hellige Ægtestand. Om deres Ægteskab med Livsfrugt er bleven velsignet, findes ikke ommeldt. De nøde begge den bedste Sundhed og have nylig gjort en Lystreise til Amsterdam. - Men et endnu ældre Ægteskab ommeldtes nylig i Amerikanske Aviser, da en Hr. Alexander Berkley Virginien nylig døde i en Alder af 114 Aar og kort efter ham hans 111aarige Enke efter 90 Aars ægteskabeligt Samliv.
Aalborgs Stifts Adresseavis, 1826-06-29
Den 11te Marts døde 10 Mile nordøstlig for Philladelphia, ved Crawbury, Canton Middleser, Nye-Jersey, en Mand ved Navn David Stout, i en Alder af 92 Aar. Den Afdødes Enke er 82 Aar gammel, og de have levet 66 Aar i lykkeligt Ægteskab og havt 12 Børn, 63 Børnebørn og 63 Børnebørnsbørn; af hvilke 110 endnu ere i Live. Den Afdøde var Dattersøn af en Dansk Kone, Penelope, som var en af de Jndvandrende i den Tid, Colonien blev stiftet ved de Svenske i Aaret 1628 under Carl den 9de. Hendes Mand blev, tilligemed endeel af Skibets Mandskab, strax idet de traadte i Land, overfalden af de vilde Naraticoner, en Delawarer-Stamme, som nu i hiin Egnier ganske udryddet. Han blev dræbt, og hun blev ogsaa liggende som død paa Kamppladsen. Hun kom sig saavidt, at hun kunde forsøge at komme tilbage til Landingspladsen. Underveis træffer hun atter paa to Jndianere; den ene vilde dræbe hende, den anden føler Medlidenhed med hende; der opstaaer en Strid mellem dem; den Medlidende vinder Seier, tager den ulykkelige Kone med sig til sin Wigwam (Hytte) og sørger for hende indtil hendes Saar ere lægte, og nu lod han hende Valget, om hun vilde blive fremdeles hos ham, eller vende tilbagetil sine Landsmænd. Hun valgte det sidste, og ægtede snart derpaa en ung Mand, ved Navn Stout, og blev saaledes Stammoder for den talrige Familie, Stout, i Ny-Jersen.
Aalborgs Stifts Adresseavis, 1826-06-29
J Staden Ny-York, lader en Mand sig see for Penge, hvis høire Been i de 5 sidste Aar er tiltaget i den Grad, at det nu er 2 Fod 6 Tommer tykt. Det venstre Been har ogsaa nylig begyndt at voxe i Tykkelse. Det øvrige Legeme derimod bliver paafaldende magert.
Aalborgs Stifts Adresseavis, 1826-06-29
Den 9de Dennes, om Eftermiddagen, slog Lynilden, ned i et Apothek i Hamborg; men da det var en af de saakaldte kolde Straaler, tændte den ikke. Jmidlertid anrettede den dog endeel Skade desforuden.
Aalborgs Stifts Adresseavis, 1826-06-29
Fra Liverpool skrives under 14de Dennes: Her i Egnen hersker en saadan Tørke, at de fleste Kilder ere fortørrede. Græsset er hentørret og Høier steget til 50 Procento i Prisen.
Aalborgs Stifts Adresseavis, 1826-06-29
Det fra Vera-Cruz nylig hjemkomne engelske Krigskib Pyramus" har anstillet Forsøg med Anvendelsen af JernBovspryd og Jern-Kjæder istedetfor Hampe-Tougværk. Officererne ansee denne Forbedring som særdeles fordeelagtig.
Aalborgs Stifts Adresseavis, 1826-06-29
J England fabrikeres nu Reisekapper af Gummielasticum. De ere lette og aldeles vandtætte.
Aalborgs Stifts Adresseavis, 1826-06-29
J Berlin var Sammenskuddet for Grækerne i 2 Dage 100000 Rd. Fyrstinden af Liegnitz (Kongen af Preussens Gemalinde) har givet 20 Fed or.
Aalborgs Stifts Adresseavis, 1826-06-29
Paven er nu igjen saa stærk paa Legem og Siæl: at han i een Dag besøgte 7 Kirker, fra Kl. 10 Formiddag til Kl. 7 om Aftenen. Hs. Hellighed har udnævnt Fyrst Borghese til Generallissimus over den pavelige Armee.
Aalborgs Stifts Adresseavis, 1826-06-29
J Brighton har atter nylig en Mand bragt sin Kone til Torv og solgt hende for 30 Shilling.
Aalborgs Stifts Adresseavis, 1826-06-29
Den unge Grev Posse, en Svensker, der havde ægtet en Datter af Lucian Buonaparte, er død i Nordamerika.
Aalborgs Stifts Adresseavis, 1826-06-29
Den uforbrændelige Chabert har i London ladet sig spærre inde i en stærk hedet Bagerovn, og bleven der saalænge indtil to Stkr. Kjød vare blevne stegte, hvilket han siden veltilfreds fortærede med sine Venner; til Ovnen var brugt 5 Gange saameget Brænde, som Bagerne sædvanlig tage. Han spiste ogsaa Phosphor, hvilket han slukkede efter med en Opløsning af Arsenik og Suur kløver-Syre.
Aalborgs Stifts Adresseavis, 1826-06-29
Fæstningen Akkierman i Besarabien ved Diester er udseet til Samlingsstedet for de Græske Befuldmægtigede.
Aalborgs Stifts Adresseavis, 1826-06-29
Paa russisk Side ere Marquis v. Ribeaupierre og General en Chef Grev v. Woronzov udnævnte til at forestaae Underhandlingerne, og naar disse ere endte, vil den Første begive sig som Gesandt til Konstantinopel. De af Russerne besatte asiatiske Fæstninger", hvorom Talen saaofte er, ligge ved Foden af Kaukasus paa Kysten af Mingrelien og tjene til at sikkre de Russiske Undersaatter for Therkasserne, Lesgierne og andre Mahumedanske Røver stammer.
Aalborgs Stifts Adresseavis, 1826-06-29
Retten i Bryssel har dømt en derværende Kjøbmand til at bøde 50000 Gylden for Consumtions-Underslæb. (En Gylden er nu 82 Rbsk.)¬
Aalborgs Stifts Adresseavis, 1826-06-29
J Gubbio (Mad. Catalanis Fødebye) er atter opdaget en Carbonari-Loge, som skal være meget udbredt.
Aalborgs Stifts Adresseavis, 1826-06-29
Fra Tyskland høres vedvarende højst sørgelige Efterretninger om de ved hyppige Skybrud foraarsagede Ødelæggelser, hvorved heele Landsbyer ere bortskyllede og mange Mennesker, ligesom og meget Kvæg, ere omkomne i Bølgerne.
Aalborgs Stifts Adresseavis, 1826-06-29
Jldebranden i Frederikshald (see Gaarsavisen) opkom kort efter at der fra Fæstningen var kanoneret i Anledning af den ved Gudstjenesten samme Dag holdne Takkefest for Kronprindsessens lykkeligen overstandne Barselseng med Hertugen af Skaane. Paa selvsamme Tid opkom ogsaa i Frederikstad Jldløs af en affyret Kanons Forladning, men Jlden blev strax dæmpet og slukket. Frederikshald havde 700 Huse, af hvilke neppe 70 ere i Behold, iberegnet de igaar nævnte fire Gaarde, hvilke ere af Steen; alle de øvrige ere ringe Træhuse, Byen havde 3800 Jndbyggere og drev betydelig Træhandel. Den er beliggende ved Tistedals-Elvens Udløb i Svinesund. J de ældre Tider var det kuns en ringe Flekke, som hed Halden, og havde en Skandse, hvorved den tappert forsvarede sig mod Svenskerne 1658, 59 og 60. Nogle mene endog, at Kong Carl Gustav, som døde i Gothenborg 1660, har her faaet sit Banesaar. Til Belønning for den udviste Tapperhed, fik den 1665 Kjøbstædret. Fæstningen Frederiksteen er paabegyndt 1661. Beleringerne 1716 og 1718, da Carl den Tolvte faldt den 11te December, ere evig mærkelige i Norges Historie. - Byen har ogsaa i de ældre Tider ofte været ødelagt ved Jldebrand 1667, 76, 1703, 16 &c. Den sidste store Jldebrand fandt Sted, Fædrelandet.
Aalborgs Stifts Adresseavis, 1826-06-29
Viborg. Om Hans Majestæts Reise igjennem Viborg Amt meldes i Samleren, at Allerhøistsamme om Mandagen den 19de Kl. 9 3/4 Form. indtraf til Skive og tog ind i Enkefru Selmers Gaard, hvor Byens og Egnens Embedsmænd stededes til Cour. Derefter besaae H. M. Borgerskolen, Brandredskaberne, Embedsprotokoller og Regnskaber, Kirken, den for sin Ælde mærkværdige Herregaard Krabbesholm, gav efter Tilbagekomsten til Skive Privatandients, tog en Middagsfrokost og afreiste derpaa Kl. 1 1/2 til Sallingsund, og skiønt en temmelig heftig Storm og svær Søegang gjorde Overfarten vanskelig, besteg Allerhøistsamme dog strax Færgen, og ankom efter 1 1/4 Times Forløb til Morsøe.
Aalborgs Stifts Adresseavis, 1826-06-29
Torsdagen den 22de Junii Klokken 2 1/2 indtraf Hans Majestæt til Hagebroe, Viborgs Amt, Fiends Herred, hvor Amtets og Herredets Øvrighed modtog Allerhøistsamme. Hans Majestæt behagede dernæst over Seibek at tage til Dauberg og der at besøge Skolen, Kirken og Præstegaarden, hvornæst Allerhøistsamme begav sig til en i Nærheden beliggende Kalkgrube, og, uagtet den meget besværlige Nedgang, steg ned i samme. Ved Jndgangen til Schachten hilsedes Hs. Majestæt med en hjertelig Velkomst i bunden Stil, fremsagt af Pastor Friis's Datter, hvorhos Allerhøistsamme af Herredsfogden blev overrakt en schematisk forfattet Oversigt over samtlige Kalkværker i Mønsteds og Daubergs Sogne, med allerunderdanigst Bevidnelse af Jndvaanernes Glæde over, at Hs. Majestæt skjænkede denne Gienstand Sin Opmærksomhed. Hele Schachten var oplyst, og Præstens Døttre bare Lys foran Monarken. For at gjøre Driftsmaaden saameget mere anskuelig, befandtes Huggere ved Schachtens Ende i fuldt Arbeide, og Bærere vare paa adskillige Steder fordeelte. Saavel ved Nedgangen i, som ved Opgangen af Gruben hilsedes Majestæten med den forsamlede Mængdes glade Jubel. Derpaa begav Kongen sig til en i fuld Brænding værende Kalkovn, og behagede derfra paa Hjemreisen til Viborg at bestige Daubergs Aas, eller, som den kaldes, Dois, et af de høieste Puncter i Jylland, samt ved Agerskov at tage i Øiesyn en betydelig Besætning af Geder, hvilke ere ejendommelige for denne Landsbye, der er det eneste Sted i Danmark, hvor disse Kreaturer findes i saastor Mængde.
Aalborgs Stifts Adresseavis, 1826-06-29
Paa Viborgs Byes Jurisdictions Grændse modtoges Hs. Majestæt af Borgemesteren, og indtraf om Aftenen Kl. 7 3/4 til Viborg, hvor Majestæten ved Byens Port hilsedes af Borgmesteren og de eligerede Borgere, samt den forsamlede Mængdes Jubelraab ved atter at see den elskede Landsfader komme her tilbage. Toget gik gjennem Byens, med flere smukke Æresporte decorerede, Gader til Stiftamtmandsboligen, hvor Majestæten atter blev modtaget af en talrig Forsamling af Embedsmænd, der strax ved Ankomsten stededes til Gratulationscour. Om Aftenen var Byen almindeligen illumineret, og flere smukke Transparenter med passende Jndskrifter vare anbragte.
Aalborgs Stifts Adresseavis, 1826-06-29
Fredagen den 23de om Morgenen Kl. 7 forlod Hs. Majestæt, i hvis Forgemak ved Afreisen Byens Embedsmænd, og Honoratiores vare forsamlede, Stiftsstaden Viborg, i hvis Minde den ædleste og bedste Konges huldrige Nærværelse stedse vil leve, for at fortsætte Sin Reise til Colonierne over Herregaarden Hald. Paa denne Route behagede det Majestæten at tage Ruinerne af det fordum faste Slot Hald i allernaadigst Øiesyn. Ved Hans Majestæts Nærmelse løstes Kanonskud og heistes Dannebrogsflaget saavel paa de gamle Slotsvolde, som paa Valdemars Skandse og det ældste Halds Grund. Ved Foden af Levningerne af det gamle stærke Taarn overleverede Frøken Sophie Moltke Allerhøistsamme en gammel utrykt Riimkrønike om Halds Skjæbne fra de ældste Tider til nu. Dernæst besteg Hs Majestæt Voldene, hvorfra overskues en udmærket smuk Situation, som blev forskjønnet ved en talrig Folkemængde af alle Stænder fra Viborg og Omegnen, der var tilstede for at see deres elskede Konge. Hans Majestæt tog dernæst ind paa Hald og besaae denne smukke Hovedgaard. Reisen gik derpaa over Stanghede, Fløy gaard til Frederikshøy eller Grønhøy. Skolen og flere Colonisters Gaarde, ligesom Sandkjersgaarde, SønderFrederikshøy og Bindlevhøy bleve her besøgte. J Frederikshøy skjænkede Hs. Majestæt to af de ældste Colonister en Gave.
Aalborgs Stifts Adresseavis, 1826-06-29
Om Formiddagen Kl. 10 indtraf Hans Majestæt paa Grændsen af Lysgaards Herred, og modtoges af Herredsfogden ved Frederikskirken. Det behagede Allerhøistsamme at besee denne og Præsteboligen, samt en halv Miil, længere borte Colonien Hauerdal med derværende Skole. Et Stykke fra denne Bye kiørte Majestæten paa en mindre Vogn igjennem de betydelige Kongelige Plantager af Naaletræer ved Steendalgaard, samt gjennemvandrede til Fods en Deel af Anlæggene, der i de senere Aar have faaet en ypperlig Fremvæxt. Hos Skovrider Bang indtoges derpaa en dejenner, under hvilken en af Pastor Steen Blicher forfattet Sang blev afsjungen, og Majestætens Skaal, med Fryderaab udbragt. Fra Steendalgaard tog Hs. Majestæt over Nørre Knudstrup til Plantagen ved gammel Frederiksdal samt til Coloniestederne Frederiksmose og Christians høj, hvor Skolen besaaes. Dernæst over Klodemølle til Colonierne Nedre= og Øvre-Julianehede, der ligeledes bleve tagne i allernaadigst Øiesyn, samt til Paarup, hvorfra Majestæten omtrent Kl. 6 om Aftenen passerede ind i Vrads Herred, og derved forlod Viborg Amt, som i fem Dage havde med Beundring seet Kongens ophøiede, ene til sine Undersaatters Tarv rettede, Jdræt, og med inderligste Taknemmelighed modtaget Beviser paa Hans Mildhed og Naade.
Aalborgs Stifts Adresseavis, 1826-06-29
Den 8de Maj blev i Landsoverretten paadømt Sagen: Holm, befalet for Jndsidder Søren Hansen Elbek af Hoyen, contra: Anders Jacobsen Bødker af Hauge, angaaende 524 Rbd. 3 Mk. S. og T., Appellanten søger sig betalt hos Jndstævnte, der skal have vedgaaet at sikkre ham for Tab i Anledning af en med 3die Mand indgaaet Handel. - Dom: Jndstævnte bør til Appellanten betale 476 Rbd. Sedler med Renter fra 26de September 1822, og til Appellantens befalede Sagførere 28 Rbd. Sølv; forøvrigt ophæves Processens Omkostninger for Overretten. - Ved Nørvang Tørrild Herreders Ret er Jndstævnte for Tiltale frifunden, naar han med Eed benægter at have givet Citanten Forsikkring om at holde ham frie for Tab ved den berørte Handel. Den 22de Maj, Sagen: Actor, N. Lykke, contra: Møller, Defensor for Villads Jensen i Nyekjøbing Arrest, der tiltales for Tyverie og Bedragerie. - Dom: Herredstingsdommen bør ved Magt at stande. - Ved Morsøe Herreders Extraret er Tiltalte dømt at hensættes som Forbedringshuusfange i Viborg Tugt- og Forbedringshuus i et Aar, samt udrede Actionens Omkostninger. S. D. Sagen: Ørum, for Handelshuset J. C. Schundhammer sal. Sohn & Comp. i Nürnberg, contra: Kjøbmand Jsaach Nathansen i Randers, angaaende H. Bemk. 198- 13 s., Appellanten affordrer Jndstævnte for bekomne Vare m.v. Dom: Bytingsdommen bør ved Magt at stande. Processens Omkostninger ved Overretten betaler Jndstævnte med 20 Rbd. Sølv. - Ved Randers Bytingsret er Jndstævnte tildømt at betale Citanten det paastævnte Beløb, eller 132 Rbdlr. 3 Mk. 4 s. r. S. med Renter og Processens Omkostninger ophævede. Den 29de Maj, Sagen: Actor, Møller, contra: Bastrup, Defensor for Peder Skallenstrup m. fl. i Vorrup, der tiltales for at have disponeret over en Deel paa Vorrup Enge opdreveTømmer i den Hensigt at beholde det. - Dom: Søren P. Skriver bør for Actors videre Tiltale i denne Sag frie at være for de Øvriges Vedkommende bør Herredstingsdommen ved Magt at stande. - Ved Nørhald m. fl. Herreders Extrare ere Peder Skallenstrup, Peder Christensen, Jens Pedersen, Peder Hvass og Søren Pedersen Skriver tildømte at hensættes i Fængsel paa Vand og Brød, den Første i 8, den Anden i 5 den Tredie og Fjerde hver i 4, og den Femte i 2 Dage, samt de 4re Førstnævnte in solidum at udrede Erstatning 20 Rbdlr. Sedler og Omkostninger. S. D. Sagen: N. Lykke for Kjøbmand Kyllesbek i Aalborg, contra: F. Lykke for Procurator Dannisøe, angaaende et af Jndstævnte formeentlig udspredt Rygte om Appellanten, m. v. - Dom: Den udtagne Appellationsstævning afvises. Processens Omkostninger for Landsoverretten ophæves. - Ved Aalborg Byes Politieret er Dannisøe for Kyllesbeks Tiltale i denne Sag frifunden og Sagens Omkostninger ophævede.
Aalborgs Stifts Adresseavis, 1826-06-29
Bekjendtgjørelser. Skipper N. Koefoed, som paa Tirsdag agter at afseile til Lybek, medtager Gods og Reisende. Peter N. Skovgaard.
Aalborgs Stifts Adresseavis, 1826-06-29
J det 77de Klasse Lotteries 3die Trækning udkom i Undertegnedes Collection følgende Lodsedler med Gevinster, nemlig: Løbe No. 34943 med 1000 Rbd., Løbe No. 37813 med 50 Rbd., 24543 med 25 Rbd., Løbe No. 11413, 10723, 20323. og 13233 hvermed 20 Rbd., Løbe No. 103, 1703, 8903. 16653, 20653, 23053 hver med 13 Rbd., som imod de Originale Lodsedlers Tilbagelevering paa Anfordring udbetales.
Aalborgs Stifts Adresseavis, 1826-06-29
Nye Lodsedler til det 78de Lotteries 1ste Klasse er tillige at bekomme. De som have Frilod ville behage at lade samme af fordre inden 1ste August. Aalborg den 28de Juni 1826. Grønnerup.
Aalborgs Stifts Adresseavis, 1826-06-29
Tvende Beboelser udenfor Østerport er at faae til Leie til Michaeli Flyttetid, enten samlet eller særskilt. Om Leien accorderes med Eieren P. Boss.
Aalborgs Stifts Adresseavis, 1826-06-29
Et særdeles godt Moerskabsbibliothek, indeholdende henved 1300 Bind, hvoraf 100 tydske Bøger, de andre udvalgte danske, hvoraf Walter Scotts og Lafontaines Romaner, Archiv for Historie og Geographie, Huusvennen, Læsefrugter, Journal for Politik, Natur= og Menneskekundskab, Ceres o. s. v., er underhaanden at faae tilkjøbs. Cataloget er indlagt paa Addresse-Contoiret, hvorfra faaes nærmere Underretning.
Aalborgs Stifts Adresseavis, 1826-06-29
Nedenstaaende Bøger, henhørende til mit Leiebibliothek, ere Tid efter anden, fra Aaret 1820 til Dato, udeblevne, nemlig : 199. Fouchon, Lirespillerinden; Tante Aurora; Hytten i Schwartzwald. - 315. Den hjemkomne Nabob; Schavlet; Skuespillerinden paa Prøve. 382. De forliebte Galenskaber; De 2 Fædre. - 387. Moses i Tønden; Ponce de leon. - 458 Hustruen, af Kotzebue. - 604. Jægerne, af Jfland; General Schlenthheim; Familien. - 2918. Billedet, Sørgespil af Homald. - 2929. Carolus Magnus. - 3076. Rudolf og Matilde, Sørgespil af Thim. - 678. Niels Lembach; Aage og Else. -
Aalborgs Stifts Adresseavis, 1826-06-29
Holbergs Comoedier, den ældre Udgave, 2 Bind. - Den unge Ziegeunerinde, af Kotzebue. - Ægteskabsdjævelen, af Tode 789. Anecdoter og Revolutionen i Sverrig. - Asterkrandsen, oversat af Rabbeck. - 821. Alvor og Løier, et Ugeblad. 979. Bager Madses Brevtaske. - 1069. Clara Bosse, af Spietz. - 1070. Cornelius Nepos, Store Generalers Levnet. - 1113, Det daglige Liv, eller 24 Timer i Hovedstaden. - 1145. Det farlige Veddemaal, af Kotzebue. - 1217. Den lystige Kjøbenhavner. - 1273. Emma, eller Qvinden som hun er, af Schilling. - 1283. Edmund, en Riddertildragelse. - 1485. Grev Falkenberg, en Characteerskildring. - 1515. Grev Las Casas Liv og Levnet. - 1633. Hymnia for 1813. - 1753. Løveridderen af Jngemann. - 1757. Jndfald og Historier m. m. - 1799. Kjæmpeviser, 200. - 1796. Koronato, den frygtelige Bandit i Venedig. - 1811. Den Lindensteinske Families Lidelser, af Kotzebue. - 1930. Moralske Fortællinger af Lafontaine, 1ste Bind. - 1908. Morskabslæsning for Fruentimmer, 3die Bind. - 1927. Madame d'Maintenon. - 2150. Romanstræger af Handrup, 2 Dele. - 2452. Talismannen, 1ste Samling. - 2470. Tordenskjold, en Bog for Fædrelands Krigere. - 3380. Fortælling om tre reisende Brødre. - 3519. Huusvennen af Wegener, 8de Bind. - 3573. Juleaften, eller Kjerlighed og Letsindighed. - 3871. Midliothons Hjerte, eller Fængslet i Edingburg, af W. Scott, 1ste Bind. - 3879. Morskabsblomster, hensatte paa dansk Grund, af Beken. - 1962. Matilde, at M. Cottin, 3die Bind. - 4073. Poul og Virginie, Roman. - 4102. Robinson den Yngere, 2 Dele, i et Bind. - 4110. Robert, eller Mønsteret for Mænd, 3die Bind. - 4182 Svogrene, en Fortælling af Lafontaine. - 4226. Selveierbonden, en Fortælling. - 4267. Thomas Kembroch, en Engelsk Tildragelse. - 4150. Sara Th.... en Engelsk Fortælling. - 4111. Ranunceli og Salvati, en Fortælling af Kruse. - 1377. Fædor og Marie, af Lasontaine. - 1492293. Guido v. Sohns dom, af Schilling, 2 Bind. - 4514. Die Giftmischerinn. - 4563. Der Zauberstein, ein Marchen. - Julius eller de 2 Søstre, af Schilling. - Moritz, af Schulz, 1ste Bind. - Fristerinderne, af Schilling. - Læsefrugter, 4de Bind. - Smaae fortællinger, af Spies. - Eventyr og Fortællinger, af Lasontaine. - Maanedsroser, 2det Bind. - Marmontels Fortællinger. - Moralske Fortællinger, af C. D. Biehl, 4de Bind. - Rørdrummen, af Faber. - Riises Arkiv for Historie og Geographie, 4de Bind.
Aalborgs Stifts Adresseavis, 1826-06-29
Enhver som maatte være i Besiddelse af ovenmeldte Bøger, bedes venskabeligst at tilbagelevere samme, om de endog ved Kjøb skulde være komne dem ihænde, og skal de udlagte Penge af mig blive tilbagebetalt. J andet Fald vil Kjøberne af Bøgerne udsætte dem for Ubehageligheder, den de ved at melde sig hos mig vil kunne undgaae. Thomas Kjergaard. Aalborg den 28de Junii 1826.
Aalborgs Stifts Adresseavis, 1826-06-29
Et nyt 40 Favne 4toms Ankertoug anvises tilkjøbs for billig Priis fra Addresse-Contoiret.
Aalborgs Stifts Adresseavis, 1826-07-01
Tyrkiet. Den 12te Maj er Jbrahim Pascha brudt op i Spidsen, for sit Rytteri fra Patra og har taget sin Retning mod Kalabrita, hvorfra han vil marsere til Tripolitza, for at adsprede de Græske Tropper, der i Egnen, som gjorde Mine til at belere denne Fæstning. Dagen derpaa, den 13de, fulgte Fodfolket. Troppernes Tal under Jbrahim anslaaes til 10000 Mand. befalingen i Patra har Jbrahim overdraget sin Næstcommanderende, Achmed Pascha. Man paastaaer, at Jndvaanerne i Kalabrita have sendt Deputerede til Jbrahim Pascha og tilbudet ham Underkastelse, og han tog imod dem med Godhed og lod ved dem tilsige Jndbyggerne Skaansel og Beskyttelse. Ligeledes skulle ogsaa adskillige Steder i Rumelien have anraabt Seraskieren Reschid Mehmed Pascha om Naade og erholdt den. - Efterat Capudan Pascha allerede iforveien var afseilet med sin Flode til Dardanellerne, er den 13de Maj ogsaa den Egyptiske Flode gaaet under Seil for at overføre det mod Mesolongi brugte Beleringsskyds til Modon." (Ø. J.)